vojevoda
Vojevoda, (russ. 'hærfører, hertug', af voin 'soldat' og vodit 'føre'), slavisk betegnelse for en hærfører, men i Rusland og Polen også embeder i den militære og civile administration. I Rusland indsattes de især i nyerobrede grænseområder, men 1535-1775 indførtes efterhånden vojevodastyre i alle større byer. I Polen-Litauen skete en lignende udvikling, men mens embedet afskaffedes med Polens delinger i 1700-t., har inddelingen i wojewodstwo (amter) overlevet til i dag.